**Între viaţă şi moarte**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Între Viaţă şi moarte

Stă, continuu, Prezentul

Ca o filă-ntr-o carte

Ce-o citeşte studentul.

Doar aici şi acum,

Potrivit, poţi alege

Dacă vrei să fii scrum

Sau de Viaţa ţi-i lege!

Orice clipă prezentă

Potenţial ţi-e salvare,

Iar Iubirea ferventă

Este mântuitoare.

Ai conştiinţa în suflet

Pusă de Dumnezeu;

Ai primit şi un cuget

Ce te-ajută mereu;

Ai cuvântul Scripturii,

Ce oricând îţi dă sfat

Şi ai liber-arbitru,

Ca un dar minunat.

Deci tu-n orice secunde

Fă alegerea bună,

Nu lăsa să se-afunde

Adevăru-n minciună!

Nu lăsa să te ducă

Înspre moarte păcatul -

Gândul rău e-o nălucă

Ce-ţi aşterne-n iad patul!

Oricând Domnul te iartă,

De-i ceri îmbrăţişarea

Si-ţi deschide-n Rai poartă,

Să-I plineşti aşteptarea!